|  |  |  |
| --- | --- | --- |
|  | **УНИВЕРЗИТЕТ У НОВОМ САДУ**  **ФАКУЛТЕТ ТЕХНИЧКИХ НАУКА** |  |

**УНИВЕРЗИТЕТ У НОВОМ САДУ**

**ФАКУЛТЕТ ТЕХНИЧКИХ НАУКА НОВИ САД**

**Департман за рачунарство и аутоматику**

**Одсек софтверско инжењерство и информационе технологије**

**СПЕЦИФИКАЦИЈА**

**ПРОЈЕКТНОГ ЗАДАТКА**

**Предмет: СПЕЦИФИКАЦИЈА И МОДЕЛИРАЊЕ СОФТВЕРА**

**Професор: Гордана Милосављевић**

**Чланови тима:**

1. **Србуловић Душан**
2. **Копања Марко**
3. **Лаковић Јован**
4. **Петровић Сара**

**НОВИ САД, септембар 2017.**

# *МITE*

Софтвер за организовање тура, које се иначе не могу наћи на списку тура обичних туристичких организација. Намењен је свим људима, тј. свако може постати корисник овог софтвера. У зависности од типа корисника, постојаће ограничења у функционалностима и приступу подацима.

## ФУНКЦИОНАЛНИ ЗАХТЕВИ

Дефинишу функције које систем треба да обезбеди разним категоријама корисника.

Корисници: водич, туриста и неулоговани корисник.

Водич:

1. Пријављивање(Log in) - систем треба да обезбеди аутентификацију корисника који му приступа.
2. Измена профила – систем треба да омогући водичу да ажурира податке на свом профилу.
3. Претраживање туре – систем треба да омогући водичу претраживање одређене туре по њеном називу или месту које се обилази.
4. Преглед свих тура – систем треба да омогући водичу преглед свих тура које постоје у систему.
5. Преглед сопствених тура – могућност да водич прегледа само оне туре које је он креирао.
6. Креирање опште туре – могућност да водич креира нову општу туру.
7. Креирање конкретне туре– могућност да водич креира нову конкретну туру.
8. Измена конкретних тура – систем треба да омогући водичу да врши измене над својим конкретним турама.
9. Брисање конкретних тура - систем треба да омогући водичу брисање својих конкретних тура, под условом да резервисање те туре није у току.
10. Дефинисање стања конкретне туре(отказано, завршено, резервације у току) – свака тура се мора налазити у једном од ова три стања.
11. Преглед свих резервација – систем треба да омогући водичу преглед пријављених корисника за одређену туру, коју је он креирао.
12. Одјављивање из апликације(Log out) – враћање апликације на могућности руковања непријављеног корисника.

Туриста:

1. Пријављивање(Log in) - систем треба да обезбеди аутентификацију корисника који му приступа.
2. Измена профила - систем треба да омогући туристи да ажурира податке на свом профилу.
3. Претраживање туре - систем треба да омогући туристи претраживање одређене туре по њеном називу или месту које се обилази.
4. Преглед свих тура - систем треба да омогући туристи преглед свих тура које постоје у систему.
5. Преглед резервисаних тура - систем треба да омогући туристи преглед свих тура које је резервисао.
6. Резервисање – систем треба да омогући кориснику резервисање конкретне туре, чије је резервисање у току.
7. Одјављивање из апликације(Log out) - враћање апликације на могућности руковања непријављеног корисника.
8. Оцењивање – могућност да туриста остави коментар о некој од завршених конкретних тура.
9. Плаћање – систем треба да омогући туристи плаћање резервисане туре.

Неулоговани корисник:

1. Регистровање(Sign up) - систем треба да омогући креирање налога, попуњавањем подаката.
2. Претраживање туре - систем треба да омогући неулогованом кориснику претраживање одређене туре по њеном називу или месту које се обилази.
3. Преглед свих тура - систем треба да омогући неулогованом кориснику преглед свих тура које постоје у систему.

## НЕФУНКЦИОНАЛНИ ЗАХТЕВИ

Софтвер реализован као десктоп апликација.

Имплементација заснована на MVC шаблону уз коришћење *Eclipse* развојног окружења, Java програмског језика.

## Перформансе –

Десктоп апликација која треба бити постављена на сервер који ће омогућити брзу реакцију на корисничке акције.

## Сигурност –

Подацима не могу приступати сви корисници. Водичи имају највећа овлашћења и они једини имају право да ажурирају податке о турама.

## Безбедност –

Са циљем безбедног функционисања система, имплементиране су процедуре које ће вршити проверу приликом уноса или измене података.

## Поузданост –

До изненадног престанка рада система може доћи једино као последица грешака у раду оперативног система корисника.

## Расположивост –

Систем ће бити расположив 24 часа дневно.